Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 266

2. A munkaterület rövid, jellemzõ leírása A munkaterület a védelmi közigazgatásban, fegyveres erõknél, a rendvédelmi szerveknél, polgári szerveknél katasztrófavédelmi, polgári védelmi feladatok önálló végzése, a beosztott katasztrófavédelmi, polgári védelmi munkatársak tevékenységének, továbbá az alárendelt szervek katasztrófavédelmi, polgári védelmi tevékenységének irányítása, ágazati felügyeleti jogkörbe tartozó szervek védelmi tevékenységének felügyelete, a jogszabályban meghatározott katasztrófavédelmi és polgári védelmi információk gyûjtése, kezelése. Ide tartozik még az elõírt katasztrófavédelmi és polgári védelmi tervek, tervrendszerek, szakmai anyagok elkészítése, naprakészen tartása, a közigazgatási vezetõk, illetve a munkáltatók vezetõi részére adatok gyûjtése, intézkedések elemzése, a meghatározott jelentések elõkészítése, a polgári védelmi feladatok végrehajtásában együttmûködõ szervezetek feladatainak koordinálása, a polgári védelmi szervezetek megalakítására javaslat kidolgozása, a szervezetek alkalmazásának irányításában történõ közremûködés. Feladat a közigazgatásban dolgozók, a rendvédelmi, polgári szervek kijelölt állománya, valamint az érintett lakosság felkészítésének tervezése, a végrehajtás koordinálása, szakvélemények, szakmai döntések elõkészítése.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes